હાર્દિક પટેલના પારણા બાદ ઊંઝા ઉમિયા સંસ્થાનના પ્રમુખ પ્રહલાદ પટેલે મીડિયા સાથે વાત કરતા જણાવ્યું હતું કે, પાટીદાર સમાજની 6 સંસ્થાઓ ભેગી થઈ છે, આ પહેલી વાર બન્યું છે. આને અમે પાટીદાર પાર્લામેન્ટ કહીએ છીએ અને આ પાર્લામેન્ટમાંથી પાસ થવું ખૂબ જ અઘરું છે. સમાજની માગણી બાબતે સરકાર પર પ્રેસર થશે. મેં પહેલા પણ કહ્યું હતું કે ચાર આંગળી અને એક અંગુઠો ભેગો થાય ત્યારે પવનને થંભી જવું પડે છે. સરકાર નહીં પણ પવન પણ થંભી જશે. હાથીને પણ એક વાર ઊભું થઈ જવું પડે છે. આટલી તાકાત આપણા પાટીદાર યુવાનોમાં છે.